Wageyskan Geeska Afrika oo afhayeenka madaxtooyada Somaliland Mudane Cabdiraxmaan Sheekh Cilmi Faahiya, Shamax weydiiyey aragtida Somaliland ee la xidhiidha hadallada danjiraha Turkiga ee Muqdisho, ayaa ku jawaabay, “Qunsulka Turkiga u fadhiya Somaliland hadal buu ku hadlay, Safiirkuna isna hadal baa ka soo yeedhay, malaa isma maqlayaan, oo isma oga ayaan u malaynayaa, ee waxaan leeyahay Safiirku waa uu iska hadlay, oo waa tii awalba Baasaboorka Somaliland lagu tagaayey Turkiga iyo Wadamo badan oo kale, ta uu leeyahay midnimada ayaanu doonaynaa, waa hadal aanu ka fiirsan, waxaana leeyahay Somaliland waa dal madax banaan, oo Soomaaliya ka madax banaan, wax midnimo la yidhaah oo ay Somaliland dib ugu noqonaysaa ma jirto, waxaana run ah in Caalamku Somaliland ula dhaqmo sida Wadan aqoonsi haysta , aqoonsigaasna haddii ILLAAHAY yidhaahdo weynu heli”
